**Tucker Poolman** (s. 8. kesäkuuta 1993 Dubuque, Iowa, Yhdysvallat) on yhdysvaltalainen jääkiekkopuolustaja, joka pelaa NHL-joukkue Vancouver Canucksin organisaatiossa. Hän laukoo oikealta.

Pelityyli
---------

*The Sports Forecaster* -sivuston mukaan Poolman on hyvärunkoinen ja ulottuva puolustaja, jolla on myös suhteellisen hyvät hyökäyspään taidot. Hänen tulisi kuitenkin lisätä voimaa. Sivuston mukaan Poolman on edelleen henkisellä tasolla varsin raakile. Hän osaa pelata myös hyökkääjänä ja Poolmania on tämän ja ison kokonsa myötä verrattu hänen nykyiseen joukkuetoveriinsa Dustin Byfuglieniin.

Ura
---

Poolman syntyi Iowan Dubuquessa, mutta kasvoi Minnesotan East Grand Forksissa. Hän kävi kotikaupungissaan myös high schoolin. Kaudeksi 2011–2012 Poolman siirtyi NAHL-junioriliigan Wichita Falls Wildcatsiin, jonka paras syöttäjä, kolmanneksi paras pistemies ja tehokkain puolustaja hän oli tehoilla 7+22=29. Omaha Lancers varasi Poolmanin 38. pelaajana USHL:n varaustilaisuudessa 2012. Hän siirtyi joukkueeseen kaudeksi 2012–2013, jolloin Poolman oli Lancersin toiseksi paras maalintekijä Connor Chathamin jälkeen 14 osumallaan, joilla hän sijoittui myös koko USHL:n puolustajien maalipörssissä toiseksi edellään vain Muskegon Lumberjacksin Michael Brodzinski. Poolman pelasi kauden aikana myös USHL/NHL Top Prospects Gamessa.

Winnipeg Jets varasi Poolmanin viidennellä kierroksella 127. pelaajana NHL:n varaustilaisuudessa 2013. Kaudella 2013–2014 hän nousi Omaha Lancersin USHL-joukkueen kapteeniksi. Poolman voitti koko liigan puolustajien maalipörssin ja sijoittui puolustajien pistepörssissä kolmanneksi tehoilla 15+26=41. Hän pelasi kauden aikana myös USHL:n tähdistöottelussa. Poolman palkittiin kauden päätteeksi liigan parhaana yhdysvaltalaispelaajana Dave Tyler Junior Player of the Year Awardilla ja valittiin ensimmäiseen tähdistökentälliseen.

Vuosina 2014–2017 Poolman kävi Pohjois-Dakotan yliopistoa. *Freshman -vuotenaan* 2014–2015 hän oli joukkueensa eniten maaleja tehnyt puolustaja kahdeksalla osumallaan. Poolman voitti NCHC:n runkosarjan mestaruuden, Penrose Cupin, kuten myös *Sophomore -vuotenaan* 2015–2016, jolloin hän voitti myös koko NCAA:n mestaruuden. *Junior -vuotenaan* 2016–2017 Poolman oli UND:n paras syöttäjä ja tehokkain puolustaja tehoilla 7+23=30. Hän voitti myös joukkueensa sisäisen tehotilaston lukemalla +18. Poolman valittiin kauden päätteeksi NCHC:n parhaaksi puolustavaksi puolustajaksi, ensimmäiseen tähdistökentälliseen ja finaaleiden tähdistökentälliseen.

Maaliskuussa 2017 Poolman teki vuoden mittaisen ja 1,775 miljoonan dollarin arvoisen tulokassopimuksen Winnipeg Jetsin kanssa. Hän otti syksyn harjoitusleirin päätteeksi paikan seuran NHL-joukkueen vahvuudesta. Poolman teki NHL-debyyttinsä runkosarjan kolmannella kierroksella 9. lokakuuta 2017 vieraissa Edmonton Oilersia vastaan. Hän sai ottelussa jääaikaa 14.02 minuuttia. Kolmen pelaamansa ottelun jälkeen Poolman lähetettiin AHL-joukkue Manitoba Moosen vahvuuteen marraskuussa. Seitsemän siellä pelatun ottelun jälkeen Jets kutsui hänet takaisin NHL-vahvuuteensa Tobias Enströmin loukkaannuttua. Poolman teki NHL-uransa avausmaalin 23. joulukuuta 2017 vieraissa New York Islandersia vastaan.

Heinäkuussa 2021 Poolman solmi neljän vuoden ja arvoltaan 10 miljoonan dollarin sopimuksen Canucksin kanssa.

Muuta
-----

Poolmanin pikkuveli Colton pelaa puolustajana Pohjois-Dakotan yliopistojoukkueessa. Veljekset pelasivat siellä samaan aikaan kaudella 2016–2017. Heidän isänsä Mark Poolman toimii UND:n kuntovalmentajana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | East Grand Forks High | USHS | 25 | 3 | 4 | 7 | 2 | – | – | – | – | – |
| 2009–2010 | East Grand Forks High | USHS | 25 | 3 | 7 | 10 | 10 | 2 | 0 | 2 | 2 | 0 |
| 2010–2011 | Great Plains | USHS | 16 | 2 | 3 | 5 | 4 | 3 | 0 | 2 | 2 | 0 |
|  | East Grand Forks High | USHS | 23 | 5 | 17 | 22 | 13 | 2 | 0 | 0 | 0 | 0 |
| 2011–2012 | Wichita Falls Wildcats | NAHL | 59 | 7 | 22 | 29 | 29 | – | – | – | – | – |
| 2012–2013 | Omaha Lancers | USHL | 64 | 14 | 14 | 28 | 49 | – | – | – | – | – |
| 2013–2014 | Omaha Lancers | USHL | 58 | 15 | 26 | 41 | 23 | 4 | 1 | 3 | 4 | 4 | Ykköstähdistö |
| 2014–2015 | Univ. of North Dakota | NCHC | 40 | 8 | 10 | 18 | 16 | – | – | – | – | – |
| 2015–2016 | Univ. of North Dakota | NCHC | 40 | 5 | 19 | 24 | 4 | – | – | – | – | – |
| 2016–2017 | Univ. of North Dakota | NCHC | 38 | 7 | 23 | 30 | 14 | – | – | – | – | – | Ykköstähdistö |
| 2017–2018 | Winnipeg Jets | NHL | 24 | 1 | 1 | 2 | 0 | 2 | 0 | 0 | 0 | 0 |
|  | Manitoba Moose | AHL | 17 | 1 | 9 | 10 | 4 | – | – | – | – | – |
| 2018–2019 | Manitoba Moose | AHL | 43 | 5 | 20 | 25 | 10 | – | – | – | – | – |
| 2019–2020 | Winnipeg Jets | NHL | 57 | 4 | 12 | 16 | 24 | 4 | 0 | 0 | 0 | 2 |
| 2020–2021 | Winnipeg Jets | NHL | 39 | 0 | 1 | 1 | 2 | 8 | 1 | 1 | 2 | 0 |
| 2021–2022 | Vancouver Canucks | NHL | 40 | 1 | 2 | 3 | 12 | – | – | – | – | – |
| 2022–2023 | Vancouver Canucks | NHL | 3 | 0 | 1 | 1 | 0 | – | – | – | – | – |
| 5 kautta | yhteensä | NHL | 163 | 6 | 17 | 23 | 38 | 14 | 1 | 1 | 2 | 2 |
| 2 kautta | yhteensä | AHL | 60 | 6 | 29 | 35 | 14 | – | – | – | – | – |
| 3 kautta | yhteensä | NCHC | 118 | 20 | 52 | 72 | 34 | – | – | – | – | – |

Lähteet
-------

* Tucker Poolman The Internet Hockey Databasessa (englanniksi)
* Tucker Poolman *Elite Prospects*. Everysport Media Group AB.  (englanniksi)

### Viitteet

1. 1 2 3 4  Tucker Poolman The Internet Hockey Databasessa (englanniksi)
2. 1 2  Tucker Poolman Stats, Profile, Bio, Analysis and More *sportsforecaster.com*. XML Team Solutions, LLC. Viitattu 26.12.2017. (englanniksi)
3. ↑  Campbell, Tim: Can Poolman be another Buff? *winnipegfreepress.com*.  4.3.2015. GRAND FORKS, N.D.:  Winnipeg Free Press. Viitattu 26.12.2017. (englanniksi)
4. 1 2 3 4  Tucker Poolman *Elite Prospects*. Everysport Media Group AB.  (englanniksi)
5. ↑  Jets sign Tucker Poolman  30.3.2017. Winnipeg, MB:  Winnipeg Jets. Viitattu 26.12.2017. (englanniksi)
6. ↑  Winnipeg Jets – Edmonton Oilers – October 9th, 2017 *NHL.com*.  9.10.2017. National Hockey League. Viitattu 26.12.2017. (englanniksi)
7. ↑  Jets assign Poolman to Manitoba Moose  2.11.2017. Winnipeg Jets. Viitattu 26.12.2017. (englanniksi)
8. ↑  Paha kolaus! Winnipegin lähes 6 miljoonan dollarin NHL-pelurille haikeita uutisia *suomikiekko.com*.  19.11.2017. Nordic Sport Media. Viitattu 26.12.2017.
9. ↑  Winnipeg Jets – New York Islanders – December 23rd, 2017 *NHL.com*.  23.12.2017. National Hockey League. Viitattu 26.12.2017. (englanniksi)
10. ↑